ร.7 พัน.5 พัฒนาพื้นที่โครงการทหารพันธุ์ดี เตรียมผลักดันเป็นแหล่งท่องเที่ยวเชิงเกษตรกรรมและสถานที่ออกกำลังกายสำหรับประชาชน
พ.อ.สันติพงษ์ ชิงดวง ผู้บังคับกองพัน กองพันทหารราบที่ 5 กรมทหารราบที่ 7 เปิดเผยว่า เมื่อวันที่ 8 สิงหาคม 2564 ชุดช่างทำถนนของหน่วยงาน อบจ.แม่ฮ่องสอน ได้ร่วมทำถนนในบริเวณพื้นที่โครงการทหารพันธุ์ดี ร.7 พัน.5 ค่ายโสณบัณฑิตย์ อำเภอปาย จังหวัดแม่ฮ่องสอน  ตั้งแต่พื้นที่บริเวณด้านล่างศาลาทรงงานหน้ากองร้อยสนับสนุนการรบ โดยทำการปรับพื้นผิว นำดินลูกรังเข้ามาถมในพื้นที่จำนวน 45 เที่ยว และใช้รถบรรทุก จำนวน 2 คัน เพื่อเตรียมการรับคณะที่ปรึกษาพิเศษมูลนิธิชัยพัฒนา ที่มีกำหนดเดินทางมาตรวจเยี่ยมในเร็ววันนี้  ทั้งนี้ พื้นที่ส่วนนี้ต่อไปจะพัฒนาเป็นสถานที่ออกกำลังกายสำหรับประชาชนในพื้นที่ พร้อมจะขยายผลให้เป็นแหล่งท่องเที่ยวเชิงเกษตรกรรมต่อไป